Here is a page extracted from Wikipedia that may contain CSS, HTML, and a lot of unformatted text.

Title: جميلة اسماعيل
Content: جميلة اسماعيل (12 أبريل 1966) هيا سياسية مصريه ومذيعة تليفزيون وصانعة محتوى رقمي و ساردة حكايات مصورة ومن مؤسسي المنصة الإعلامية الجديدة "مدينة" (www.medinaportal.com) اللى انطلقت من القاهره سنة 2016. تطرح مدينة محتوى إعلامي بديل ومبتكر وفني وتفاعلي باللغة العربية وضد السرديات المهيمنة. تكتب وتصور وتحكي وتصنع جميلة أفلام قصيرة تسمى "حكايات جميلة" باستخدام كاميرا هاتفها الذكي. وأسست جميلة مفهوم "التلفزيون الشخصي" فى العالم العربي وكانت أول من تبني نشر استخدامه كوسيلة للتعبير عن المهمشين ومن لا صوت لهم كمان استخدامه من جانبهم فى مواجهة سيطرة السلطة والمال علي الاعلام المرئي. فى سنة 2017 ، حصلت "حكايات جميلة"  علي جايزة احسن عمل وثائقي لتمكين المرأة والمجتمع من MBC HOPE فى ملتقي المراة العالمي فى دبي. وفي سنة 2018 ، وصلت ل نهائي مسابقة WAN-Ifra للأفلام القصيرة فى جنوب إفريقيا.

عملت جميلة فى الإعلام من تخرجها من كلية الإعلام بـ جامعة القاهره سنة 1986. ابتدت حياتها المهنية فى مكتب "نيوزويك" بالقاهرة كمترجمة بعدين كمراسلة لمدة 20 سنه. ساهمت باعمال صحفية مع طومسون رويترز (Thomson Reuters)، وجورنال الحياة اليومية فى لندن، والصنداي تايمز (Sunday Times)، ومجلة كايرو توداي (Cairo Today)، وغيرها. فى سنة 1990 ، ابتدت جميلة مسيرتها التلفزيونية مع التليفزيون المصري وقدمت عدد كبير من البرامج التلفزيونية اللى حازت على جوايز كتيرة، و تميزت بتصوير ونقل صوت الشباب والمواطنين فى شوارع مصر. قدمت جميلة البرنامج التلفزيوني السياسي "إعادة نظر" على قناة "النهار" المصرية بعد ثورة 2011.

ترشحت جميلة للبرلمان فى وسط وغرب القاهرة سنين 2001 و2010 و2011. خاضت معارك سياسية كتيرة وشاركت فى تأسيس معظم الحركات الداعية ل التغيير السياسي والمعارضة للتوريث فى عهد مبارك والمناهضة للحكم الديني والعسكري بعد 2011. كانت جميلة من بين الأوائل اللى دعوا ل الثورة المصرية سنة 2011. شاركت فى تأسيس حزب الغد الليبرالي المصري سنة 2004 وشغلت منصب المتحدث الرسمي لحملة مرشح الحزب فى أول انتخابات رئاسية فى مصر سنة 2005 فى مواجهة مبارك. فى سنة 2012 ، شاركت فى تأسيس حزب الدستور المصري وشغلت منصب أمين تنظيم الحزب سنة 2013. تدافع جميلة عن العدالة والتنوع والإصلاح الاجتماعي والسياسي وحرية التعبير والفكر وتهتم بتنمية الفرص المتاحة للستات و جيل الألفية، وحماية البيئة ، وحقوق الحيوان.

كسبت  جميلة بالكتير من الجوايز والتقديرات. اخدت لقب واحدة من اكتر 150 ست نفوذاً فى العالم على ايد مجلة "نيوزويك" سنة 2011، بعدين اخدت لقب "شقيقة الثورة" من هيئة الإذاعة البريطانية (BBC) سنة 2012. واخدت لقب السياسية العربية الاكتر أهمية وتأثيراً فى استطلاع "سي إن إن" سنة 2015 واخدت المرتبة 180 من بين 250 ست اكتر نفوذاً فى العالم على وسائل التواصل الاجتماعي سنة 2016. احتلت جميلة المرتبة 39 فى قائمة احسن 200 ست عربية من مجلة Arabian Business سنة 2018.

بين 2011 و 2019 قدمت مجموعة من الحكايات القصيرة نقلت فيها الواقع الخام غير المصقول فى انحاء مصر بطريقة جديدة عززت بيها الثقة بين وسائل الاعلام الصغيرة والمشاركين فيها و جمهورها.

لينكات برانيه و مصادر 
 جميلة اسماعيل تخوض الانتخابات البرلمانية عن دايرة قصر النيل "فردى مستقل" ...

مواليد 1966
اعلاميين مصريين
وطنيين مصريين
نسويين مصريين
حقوق الانسان
مصريين مع ثورة 25 يناير
اعلاميات مصريات
متعلمين فى جامعة القاهره